 เสียงเพรียกจากบางตะบูน สองหนูน้อยวอนลุงตู่อย่าเอาสะพานหนูไป (คลิป)
สองหนูน้อยชาวบางตะบูนอัดคลิปโพสต์ผ่านเพจชุมชน บางตะบูนมหานคร ฝากถึง นายกฯลุงตู่ วอนเลิกบังคับใช้กฎหมาย พ.ร.บ.การเดินเรือในน่านน้ำไทย สั่ง ปรับ-รื้อถอน สิ่งรุกล้ำลำน้ำ-สะพานไม้ ที่มีมาหลายชั่วอายุคน ชาวบ้านเตรียมรวมตัวขับเรือไปทวงถามเหตุผลกรมเจ้าท่า แอดมินเพจฯ เล็งปิดเพจประท้วงทันทีหากมีการรื้อถอน,ความคืบหน้าวันที่ 14 เม.ย. ผู้สื่อข่าวรายงานว่า ที่ผ่านมา เพจชุมชน บางตะบูนมหานคร ได้โพสต์ข้อความเรียกร้องขอความเห็นใจ หนังสือร้องเรียน และร้องขอความเป็นธรรมมาโดยตลอด โดยให้เหตุผลว่า การบังคับใช้กฎหมายดังกล่าว ส่งผลกระทบกับวิถีชุมชนชาวบ้านริมน้ำบางตะบูน เพราะชุมชนแห่งนี้เป็นชุมชนริมน้ำที่สืบทอดกันมาช้านานแบบรุ่นสู่รุ่น อีกทั้งตามข้อเท็จจริงแล้ว พื้นที่ริมน้ำที่ติดกับทะเล อย่างบางตะบูน มีปรากฏการณ์น้ำขึ้น-น้ำลง ไม่เหมือนพื้นที่ริมคลองน้ำจืด หากมีการรื้อถอนสะพานไม้ที่ชาวบ้านทำไว้ จะสร้างความเดือดร้อนให้กับประชาชน โดยเฉพาะกับเด็กๆ ที่ต้องใช้เรือ เดินทางไปโรงเรียน จะไม่มีสะพานและท่าเทียบเรือในการสัญจรไปมา เนื่องจากในพื้นที่ ต.บางตะบูน บางแห่งยังไม่มีถนนหนทางใช้เหมือนกับพื้นที่อื่น ชาวบ้านจึงคุ้นชินกับการใช้เรือมากกว่า,ล่าสุดชาวบ้านได้อัดคลิปลูกหลานชาวบางตะบูน ฝากไปถึง พล.อ.ประยุทธ์ จันทร์โอชา นายกรัฐมนตรี ให้พิจารณาเรื่องนี้อย่างถี่ถ้วน พร้อมกับชวน นายกฯลุงตู่ ลงไปดูสภาพปัญหาในพื้นที่เพื่อหาทางแก้ปัญหา,ส่วน แอดมินเพจ บางตะบูนมหานคร เปิดเผยกับทีมข่าวไทยรัฐ ว่า การบังคับใช้ พ.ร.บ.การเดินเรือในน่านน้ำไทย ฉบับนี้ ส่งผลกระทบต่อสภาพแวดล้อมทางภูมิศาสตร์ และวิถีชีวิตของชาวบางตะบูน อย่างรุนแรง ทำให้ความสุขและคุณภาพชีวิตหายไป หากท่านผู้นำกฎหมายมาใช้ ได้สัมผัสวัฒนธรรมลุ่มน้ำบางตะบูน จะเข้าใจว่าสะพานไม้เก่าๆ ชายตลิ่งไม่ได้สร้างความเดือดร้อนต่อชุมชน และไม่ได้มีไว้เพื่อแสวงหาประโยชน์เชิงพาณิชย์ แต่มีไว้เพื่อการดำรงชีวิตในการสัญจรทางน้ำตามวิถีชาวบ้าน ที่ผ่านมา ทางกรมเจ้าท่าอ้างว่าได้ทำการประชาสัมพันธ์ให้ชาวบ้านทราบแล้วว่าจะบังคับใช้กฎหมาย แต่พวกเราส่วนใหญ่ยังไม่รู้ อีกทั้งยังมีการสั่งปรับชาวบ้านบางรายไปแล้ว และจำทำการปรับแบบย้อนหลัง 10 ปี และประการสำคัญ ชาวบ้านเกิดความสับสนกับข้อมูลที่กรมเจ้าท่าพยายามชี้แจง พ.ร.บ.ฉบับนี้,ด้านนายคำรณ อินจันรทร์ ผอ.สำนักงานเจ้าท่าภูมิภาคที่ 3 สาขาเพชรบุรี กล่าวว่า บทเฉพาะกาลของกฎหมายฉบับนี้เป็นนโยบายของรัฐบาล มีผลบังคับใช้มาตั้งแต่เดือน 23 ก.พ. ที่ผ่านมา และในวันที่ 22 มิ.ย. เป็นบทเฉพาะกาลของกฎหมายฉบับนี้ จะเปิดโอกาสให้ผู้รุกมาชี้แจงเพื่อดำเนินการไปตามขั้นตอน ซึ่งที่ผ่านมา เคยชี้แจงชาวบ้านไปแล้ว เพื่อสร้างความเข้าใจที่ตรงกัน และต้องเข้าใจว่าสะพานหรือท่าเทียบเรือนั้นอนุญาตให้ใช้ได้ หากมีการขออนุญาตอย่างถูกต้อง อย่างไรก็ตาม ทางกรมเจ้าท่าจะมีการตรวจสอบเรื่องนี้อีกครั้ง,รายงานข่าวแจ้งว่า ล่าสุดชาวบ้านบางตะบูน เตรียมรวมตัวกันขับเรือไปทวงถามเหตุผลกับทางกรมเจ้าท่าฯ ผู้บังคับใช้กฎหมายฉบับนี้ ในเรื่องการปรับเงินและการสั่งรื้อถอนสะพาน และหากมีการสั่งรื้อสะพานเกิดขึ้น ทางเพจชุมชน บางตะบูน มหานคร ก็เตรียมประกาศ ปิดเพจ เพื่อเป็นการไว้อาลัยให้กับการใช้กฎหมายฉบับนี้ เนื่องจากที่ผ่านมา เพจชุมชนเพจนี้ทำหน้าที่แนะนำการท่องเที่ยว และนำเสนอมนต์เสน่ห์แห่งวิถีชีวิตชาวบ้านริมน้ำบางตะบูนมาโดยตลอด ในเมื่ออัตลักษณ์ถูกทำลาย ก็ป่วยการที่จะทำเพจส่งเสริมการท่องเที่ยวอีกต่อไป
สองหนูน้อยชาวบางตะบูนอัดคลิปโพสต์ผ่านเพจชุมชน บางตะบูนมหานคร ฝากถึง นายกฯลุงตู่ วอนเลิกบังคับใช้กฎหมาย พ.ร.บ.การเดินเรือในน่านน้ำไทย สั่ง ปรับ-รื้อถอน สิ่งรุกล้ำลำน้ำ-สะพานไม้  ที่มีมาหลายชั่วอายุคน 
วอนยกเลิก ซื้อสะพานไม้บางตะบูน,สะพานไม้ บางตะบูน,เสียงเพรียกจากบางตะบูน,เพจ บางตะบูนมหานคร,รื้อสะพานไม้รุกล้ำลำน้ำ